На основу члана 4. став 5. Одлуке о додели бесповратних средстава породицама на територији Аутономне покрајине Војводине за куповину некретнине у циљу унапређења положаја жена („Службени лист АП Војводине“, број: 6/22 и 39/22), а у вези са чланом 13.-17. Правилника о условима за доделу бесповратних средстава породицама на територији Аутономне покрајине Војводине за куповину некретнине у циљу унапређења положаја жена („Службени лист АП Војводине“, број: 41/22) и у вези са чланом 11. Покрајинске скупштинске одлуке о буџету АП Војводине за 2022. годину („Службени лист АП Војводине број: 54/21, 7/22-ребаланс и 37/22-ребаланс) Покрајински секретар за социјалну политику, демографију и равноправност полова, доноси:

РЕШЕЊЕ О ИЗМЕНИ РЕШЕЊА

О ДОДЕЛИ БЕСПОВРАТНИХ СРЕДСТАВА

ПОРОДИЦАМА НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ

ЗА КУПОВИНУ НЕКРЕТНИНЕ

У ЦИЉУ УНАПРЕЂЕЊА ПОЛОЖАЈА ЖЕНА

БРОЈ: 139-401-6645/2022-04-3 ОД 25.11.2022. ГОДИНЕ

I

На основу јавног конкурса о додели бесповратних средстава породицама на територији Аутономне покрајине Војводине за 2022. годину за куповину некретнине у циљу унапређења положаја жена, број: 139-401-6645/2022-04 од 29. септембра 2022. године, објављеном у Службеном листу, дневном листу „Ало“ и на интернет страници Покрајинског секретаријата за социјалну политику, демографију и равноправност полова за 2022. годину [www.socijalnapolitika.vojvodina.gov.rs](http://www.socijalnapolitika.vojvodina.gov.rs), мења се решење број: 139-401-6645/2022-04-3 од 25.11.2022. године:

* тачка I број 13. Павић Јелена из Раткова – 1.200.000,00 динара

се замењује и гласи:

* тачка I број 13. Ромхањи Рита и Јевтић Јован из Новог Кнежевца – 1.200.000,00 динара.

II

Покрајински секретаријат за социјалну политику, демографију и равноправност полова као давалац срестава и учесници на јавном конкурсу утврђени тачком I овог решења као корисници средстава, у року од 15 дана од дана доношења овог решења, закључују уговор о додели бесповратних средстава којим се регулишу међусобна права и обавезе уговорних страна.

III

Ово решење ће се објавити на интернет страници Покрајинског секретаријата за социјалну политику, демографију и равноправност полова [www.socijalnapolitika.vojvodina.gov.rs](http://www.socijalnapolitika.vojvodina.gov.rs).

ПОКРАЈИНСКИ СЕКРЕТАР

Предраг Вулетић